Public procurement notice: Contract Notice
Published: 2025-09-01
Buyer: ДРАМАТИЧЕН ТЕАТЪР "Н. Й. ВАПЦАРОВ"
Country: BG
Region: BG413
Contract type: Services
Procedure: Open procedure
CPV classification: 71220000 | 71221000 | 71315000: Building services
Estimated value: 524790 BGN
Submission deadline: 2025-09-29
Award criteria: price, quality
EU fund: eu-funds

Technical requirements: Кандидатът или участникът е осъден с влязла в сила присъда за престъпление по чл. 321 или чл. 321а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 301-307 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 209-213 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 108а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 253-260 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)

Eligibility requirements: Участникът по обособена позиция № 1 следва да притежава Застраховка за професионална отговорност на участниците в строителството и проектирането по чл. 171 от ЗУТ, с клауза „Проектант“, покриваща минималната застрахователна сума за този вид строеж.
Строежът е III-та категория, съгласно чл. 137, ал. 1, т. 3, буква „в“ от Закона за устройство на територията.
Минималната застрахователна сума/застрахователно покритие да съответства за обекти трета категория, съобразно чл. 5, ал. 1, т. 3 от Наредбата за условията и реда за задължително застраховане в проектирането и строителството, или съответен валиден аналогичен документ: минимална застрахователна сума за „Проектант“ - 100 000.00 (сто хиляди) лева.
Изискването за застраховка за професионална отговорност на лицата по чл. 171, ал. 1 от ЗУТ не се прилага за лице от държава - членка на Европейския съюз, или от друга държава - страна по Споразумението за Европейското икономическо пространство, което се установява на територията на Република България и е предоставило еквивалентна застраховка за професионална отговорност или гаранция в друга държава - членка на Европейския съюз, или в страна по Споразумението за Европейското икономическо пространство.
Забележка: При подаване на оферта, съответствието с изискването се декларира от участника в ЕЕДОП, Част IV „Критерии за подбор”, Буква Б: „Икономическо и финансово състояние“, „Застрахователна полица за риск „Професионална отговорност“ по чл. 171, ал. 1 от ЗУТ или еквивалент, като посочва: застрахователната сума и валута; дейността, предмет на застраховане; категорията строежи, предмет на застраховане; номер на застрахователната/ите полица/и и валидност на застраховката/ите; уеб адреса, на който е публикувана изискуемата информация (когато е приложимо); орган или служба, издаващи документа за наличие на Валидна застраховка за „Професионална отговорност“ по чл. 171, ал.1 от ЗУТ, при лимит на отговорността, съгласно чл. 5, ал. 1, т. 3 или 4 (в зависимост от обособената позиция, за която участва) от Наредбата за условията и реда за задължително застраховане в проектирането или еквивалентна застраховка за професионална отговорност, или гаранция в друга държава – членка на ЕС или в страна по Споразумението за Европейското икономическо пространство, съгласно чл. 171а от ЗУТ. Професионалната дейност от застрахователните полици трябва да отговаря на предмета на поръчката (проектант).
Забележка: Преди сключване на договор за обществена поръчка, възложителят изисква от участника, определен за изпълнител да представи документи по чл. 62, ал. 1, т. 2 от ЗОП – доказателства за наличие на застраховка „Професионална отговорност“, в случай, че същите вече не са били предоставени и/или същите не са достъпни по служебен път или чрез публичен регистър и/или същите не могат да бъдат осигурени чрез пряк и безплатен достъп до националните бази данни на държавите членки.
Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.
Документите, чрез които се доказва информацията, посочена в ЕЕДОП се представят от участника и при поискване в хода на процедурата – в случаите на чл. 67, ал. 5 от ЗОП. При подаване на оферта участниците  попълват само съответния раздел в ЕЕДОП.
В случай на участие на обединение, което не е регистрирано като самостоятелно юридическо лице, както и в случаите, когато се ползва подизпълнител, застраховката се представя от съответните членове на обединението съобразно разпределението на участието им в изпълнението на дейностите, предвидено в договора за създаване на обединението, както и за всеки един от подизпълнителите (съгласно чл. 66, ал. 2 от ЗОП „Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата“), които ще изпълняват дейности, свързани със строителството и проектирането.
Участниците в обществената поръчка следва да са реализирали минимален оборот в сферата, попадаща в обхвата на поръчката, за последните три приключили финансови години, в зависимост от датата, на която участникът е създаден или е започнал дейността си.
Минимално изискване:
Участниците в обществената поръчка следва да са реализирали минимален оборот в сферата на инвестиционното проектиране за последните три приключили финансови години или по-кратък период в зависимост от датата, на която участникът е създаден или е започнал дейността си в размер, както следва:
•	Обособена позиция №1 „Изготвяне на инвестиционни проекти и упражняване на авторски надзор на обект - Драматичен театър „Никола Вапцаров“ – Благоевград, с административен адрес: гр. Благоевград, пл. „Георги Измирлиев“ № 1 - сгради с идентификатори по КККР на Благоевград – 04279.612.70.1, 04279.612.70.2 и 04279.612.70.3“ – 340 000.00 (триста и четиридесет хиляди) лева, изчислен на база годишните обороти.
Забележки: Под „минимален оборот в сферата, попадаща в обхвата на поръчката“ следва да се разбира: оборот реализиран в сферата на инвестиционното проектиране.
Изискуемият оборот в сферата, попадаща в обхвата на поръчката, се изчислява по смисъла на § 2, т. 67 от ДР на ЗОП.
За участник – чуждестранно лице оборотът се изчислява по официалния курс на БНБ за съответната валута в лева към датата на подаване на офертата.
При участие на обединения, които не са юридически лица, съответствието с критерия за подбор се доказва от обединението участник като цяло.
Забележка: При подаване на офертата участникът декларира съответствие с поставеното изискване като попълва част IV, раздел Б „Икономическо и финансово състояние“, поле „Конкретен годишен оборот” от еЕЕДОП.
При условията на чл. 67, ал. 5 от ЗОП възложителят може да изиска документи, чрез които се доказва декларираната в еЕЕДОП информация, когато това е необходимо за законосъобразното провеждане на процедурата:
-	Справка за оборота в сферата на инвестиционното проектиране, за последните 3 (три) приключили финансови години, в зависимост от датата, на която участникът е учреден или е започнал дейността си,
или 
-	Копия на годишните отчети за последните 3 (три) приключили финансови години, когато публикуването им се изисква от законодателството на държавата, в която участникът е установен или по-кратък период в зависимост от датата, на която участникът е създаден или е започнал дейността си. Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.
При условията на чл. 112, ал. 1, т. 2 от ЗОП, преди сключване на договора, определеният изпълнител представя документите по предходното изречение (ако не са били представени дотогава).
При подаване на оферта, участниците попълват само съответния раздел в еЕЕДОП.
Участникът по обособена позиция №1 следва да притежава опит за изпълнението на поръчката, както следва: през последните 3 (три) години, считано от датата на подаване на офертата, да е изпълнил минимум една дейност с предмет идентичен или сходен с този на обществената поръчка.
Под дейност с предмет ,,идентичен или сходен с този на поръчката“ следва да се разбира: изготвяне на инвестиционен проект във фаза „Технически инвестиционен проект“ или „Работен инвестиционен проект“ за изграждане и/или реконструкция и/или основен ремонт в съществуващи сгради, включително въвеждане на мерки за енергийна ефективност (топлоизолация на външни стени, енергоефективна дограма, топлоизолация и хидроизолация на покрив, лед осветление), изграждане/ремонт на мълниезащита; изграждане на фотоволтаична система за производство на електрическа енергия за собствени нужди; мерки за осигуряване на достъпна среда; благоустрояване на прилежащите към сградата пространства в това число озеленяване; решения за интериора на сградата, оборудването и обзавеждането й, представляващи строежи минимум трета категория и/или обекти с еквивалентни характеристики извън страната отговаряща на посочените изисквания.
*Забележка: Проектирането се счита за изпълнено, когато за обекта има одобрен инвестиционен проект (технически или работен) или издадено разрешение за строеж и/или обекти с еквивалентни документи, удостоверяващи изпълнението съгласно законодателството на друга държава. 
Съответствието с поставения критерий се декларира в еЕЕДОП, Част ІV: Критерии за подбор, раздел В: Технически и професионални способности, като се предоставя най-малко следната информация: описание на изпълнените дейности, сума, начална и крайна дата на изпълнение, получател, а когато изискуемата информация е на разположение в електронен формат със свободен достъп, се посочва интернет адреса, на който може да бъде намерена.
Поставеното изискване се доказва с документ по чл. 64, ал. 1, т. 2 от ЗОП –
списък на изпълнените дейности (услуги), които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга.
Документите трябва да съдържат кратко описание на проекта по следните показатели:
-	РЗП - м2.
-	Начална дата на проектирането.
-	Дата на завършване на проектантските услуги.
-	Местоположение.
-	Категория на строежа;
-	Възложител.
Документът за доказване съответствието с поставеното изискване се представя от участника по съответната обособена позиция, в случаите на чл. 67, ал. 5 и чл. 112, ал. 1, т. 2 от ЗОП.
При подаване на оферта участниците попълват само съответния раздел в еЕЕДОП.
Участникът следва да разполага с екип за изпълнение предмета на поръчката със следните минимални изисквания за професионална компетентност към водещите проектанти, включени в проектантския екип на участниците:
•	Ръководител на проектантския екип (водещ проектант) притежаващ висше образование в област „Архитектура, строителство и геодезия“ или еквивалент съгласно законодателството на държава-членка на ЕС,или на друга държава-страна по споразумението за ЕИП. 
Общ професионален опит минимум 5 г. в проектиране на сгради. 
Специфичен професионален опит като ръководител на проектантски екип/водещ проектант/главен проектант при проектиране на нова сграда и/или основен ремонт и/или реконструкция на съществуващи сгради,включително въвеждане на мерки за енергийна ефективност (топлоизолация на външни стени, енергоефективна дограма, топлоизолация и хидроизолация на покрив,лед осветление),представляващи строежи минимум трета категория, и/или обекти с еквивалентни характеристики извън страната,отговарящи на посочените изисквания.
•	Проектант по част Архитектура–притежаващ пълна проектантска правоспособност по Закона за камарите на архитектите и инженерите в инвестиционното проектиране (ЗКАИИП) или еквивалентно образование съгласно законодателството на държава-членка на ЕС, или на друга държава-страна по споразумението за ЕИП. 
Общ професионален опит минимум 5г. в проектиране на сгради. 
Специфичен професионален опит при проектиране на нова сграда и/или основен ремонт и/или реконструкция на съществуващи сгради,включително въвеждане на мерки за енергийна ефективност (топлоизолация на външни стени, енергоефективна дограма,топлоизолация и хидроизолация на покрив,лед осветление),представляващи строежи минимум трета категория и/или обекти с еквивалентни характеристики извън страната,отговарящи на посочените изисквания.
•	Проектант по част Електро–притежаващ пълна проектантска правоспособност по ЗКАИИП или еквивалентно образование съгласно законодателството на държава-членка на ЕС, или на друга държава-страна по споразумението за ЕИП. 
Общ професионален опит минимум 5г. в проектиране на сгради. 
Специфичен професионален опит при проектиране на нова сграда и/или основен ремонт и/или реконструкция и/или за въвеждане на мерки за енергийна ефективност (топлоизолация на външни стени,енергоефективна дограма,топлоизолация и хидроизолация на покрив,лед осветление) на съществуващи сгради,представляващи строежи минимум трета категория и/или обекти с еквивалентни характеристики извън страната,отговарящи на посочените изисквания. 
•	Проектант по част ОВК–притежаващ пълна проектантска правоспособност по ЗКАИИП или еквивалентно образование съгласно законодателството на държава-членка на ЕС или на друга държава-страна по споразумението за ЕИП. 
Общ професионален опит минимум 5г. в проектиране на сгради. 
Специфичен професионален опит при проектиране на нова сграда и/или основен ремонт и/или реконструкция на съществуващи сгради, включително въвеждане на мерки за енергийна ефективност,представляващи строежи минимум трета категория и/или обекти с еквивалентни характеристики извън страната,отговарящи на посочените изисквания.
Участникът следва да разполага още и със следните проектанти:
•	Проектант по част Конструктивна;
•	Проектант по част ВиК;
•	Проектант по част Енергийна ефективност;
•	Проектант по част ПБЗ;
•	Проектант по част ПБ;
•	Проектант по част ПУСО;
•	Проектант по част Интериор, обзавеждане, оборудване;
•	Проектант по част Сценично осветление;
•	Проектант по част Сценична механизация;
•	Проектант по част Акустика;
•	Проектант по част Електроакустика;
•	Проектант по част Геодезия;
•	Проектант по част Паркоустройство и благоустройство (Озеленяване);
•	Проектант по част Проектно-сметна документация.
Всички проектанти следва да притежават пълна проектантска правоспособност по ЗКАИИП или еквивалент, отговарящи на посочените изисквания.
Забележка:Един експерт може да съвместява две или повече позиции от изискуемия екип за изпълнение на поръчката стига да отговаря на всички изисквания за съответните длъжности.
При подаване на офертата участникът декларира изпълнението на поставеното от Възложителя изискване по съответната обособена позиция,като попълни част ІV,раздел В от еЕЕДОП,под формата на списък на персонала, който ще изпълнява проектантските дейности,и/или на членовете на ръководния състав,които ще отговарят за изпълнението проектантските дейности по поръчката. 
Списъкът следва да съдържа:име и фамилия на предложеното лице,функцията му при изпълнение на проектантските дейности,информация за проектантската правоспособност,професионален опит (период,месторабота–изпълнени услуги по проектиране,длъжност) на предложеното лице,както и информация за преминат курс на обучениекъдето е приложимо. Ако съответните документи са на разположение в електронен формат, участниците могат да посочат в еЕЕДОП:уеб адрес,орган или служба,издаващи документа и точно позоваване на документа.
При сключване на договора на основание чл.112,ал.1 от ЗОП горните изисквания се доказват с документи по чл.64, ал.1,т.6 от ЗОП. Съответствието с изискването по се доказва с документи,които доказват професионална компетентност на лицата,както и документи (референции и др.), удостоверяващи декларирания общ и специфичен професионален опит,съобразно декларираното в ЕЕДОП. Документите,които се представят при поискване в хода на процедурата,в случаите на чл.67,ал.5 от ЗОП или от участника, определен за изпълнител, преди сключване на договора на основание чл.112,ал.1,т.2 от ЗОП са:списък на екипа, който ще изпълнява поръчката и който ще отговаря за изпълнението;документи, които доказват професионална компетентност на лицата. 
При участие на обединения,които не са юридически лица,съответствието се доказва от съответните членове на обединението,които ще изпълняват дейности по проектиране,съобразно разпределението на участието им в изпълнението на дейностите, предвидено в договора за създаване на обединението.
Участникът следва да има внедрена и да прилага система за управление на качеството БДС EN ISO 9001:2015 или еквивалент с обхват предмета на поръчката – проектиране на сгради или еквивалентен обхват.
Забележка: Сертификатът трябва да е издаден от независими лица съгласно чл. 64, ал. 5 от ЗОП.
Участникът попълва раздел Г: Схеми за осигуряване на качеството и стандарти за екологично управление в Част IV: Критерии за подбор от еЕЕДОП.
Поставеното изискване се доказва с представяне на сертификат (заверен „вярно с оригинала“ копие на валиден документ), издаден от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки.
Възложителят приема и други доказателства за еквивалентни мерки за осигуряване на качеството, когато участникът не е имал достъп до такива сертификати или е нямал възможност да ги получи в съответните срокове по независещи от него причини.
При подаване на оферта участниците, попълват само съответния раздел в еЕЕДОП.
Финансова оценка (ФО) с относителна тежест в комплексната оценка 50 %.
Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата.

Оценката по показател „Финансова оценка“ на всяко едно от предложенията се изчислява по следната формула:
ФО = (Ц min/Ц>) х 100

Където:
Ц е предложената обща цена в лева без ДДС съгласно Ценовото предложение на съответния участник.
Ц min е най-ниската предложена обща цена в лева без ДДС съгласно Ценовите предложения на всички участници, допуснати до оценяване.
Полученият сбор точки се умножава с тегловния коефициент за показателя 0,50.
Срок за проектиране (СП) с относителна тежест в комплексната оценка 50 %.

Техническите предложения се проверяват, за да се установи, че са подготвени и представени в съответствие с изискванията на документацията за участие в процедурата.

Оценката по показател „Срок за проектиране“ на всяко едно от предложенията се изчислява по следната формула:
СП = (СПmin/СПpart>) х 100

Където:
СПpart е предложения срок за проектиране съгласно Техническото предложение на съответния участник.
СПmin е най-краткият предложен срок за проектиране съгласно Техническите предложения на всички участници, допуснати до оценяване.
Полученият сбор точки се умножава с тегловния коефициент за показателя 0,50.

Забележка: Предложеният от съответния участник срок за проектиране не следва да бъде по-дълъг от 90 (деветдесет) календарни дни, като този срок се явява максимален срок за офериране от участниците при подаване на офертата и не следва да бъде по-кратък от 45 (четиридесет и пет) календарни дни, като този срок се явява минимален срок за офериране от участниците при подаване на офертата. Предложеният срок за проектиране следва да бъде цяло число!
На основание чл. 197, ал.1, т.1 от ЗОП, Жалба може да се подава в 10-дневен срок от изтичането на срока по чл. 100,
ал. 3 - срещу решението за откриване на процедурата и/или решението за одобряване на промени в условията по
обявената процедура.
В системата
В обхвата на обособената позиция са включени следните дейности: проектиране - изготвяне на работни инвестиционни проекти по обособената позиция, съгласно Техническа спецификация-Приложение №1; авторски надзор – упражняване на авторски надзор по Закона за устройство на територията по време на изпълнение на строително-монтажните работи по обособената позиция.
Съгласно чл. 137, ал. 1, т. 3, буква „в“ от ЗУТ, във връзка с чл. 6, ал. 3, т. 4 от Наредба № 1 от 30 юли 2003 г. за номенклатурата на видовете строежи, строежът е III-та (трета) категория.
Собствеността на обекта е публична държавна собственост, съгласно Акт №3050/23.06.2015 г., с предоставени права за управление на Министерство на културата,  Драматичен театър „Никола Вапцаров“ - Благоевград.
Сградата на театъра, обект на интервенция по особобена позиция №1, се намира на пл. „Георги Измирлиев“ №1, разположена в поземлен имот с идентификатор 04279.612.70 по кадастралната карта и кадастралните регистри на гр. Благоевград.
Сградата се разполага свободностоящо в имота и съставлява три подобекта на фуга със самостоятелни идентификатори:  сграда с идентификатор 04279.612.70.1 - на 6 етажа със ЗП 453.00 кв м; сграда с идентификатор 04279.612.70.2 - на 4 етажа със ЗП 814.00 кв м; сграда с идентификатор 04279.612.70.3 - на 3 етажа със ЗП 933.0 кв м.
За обекта на интервенция по обособена позиция №1 са изготвени: доклад от обследване за установяване на техническите характеристики, свързани с изискванията по чл. 169, ал. 1, т. 1-5 и ал. 3 от ЗУТ; архитектурно заснемане; технически паспорт; обследване за енергийна ефективност, Резюме на доклад от извършено обследване за енергийна ефективност и Сертификат за енергийни характеристики (приложения към Проектна документация - Приложение №2).
Основна цел на инвестиционното намерение е реализацията на проект „Модернизиране на Драматичен театър „Никола Вапцаров“ за устойчиво и интегрирано развитие на културата, културния туризъм и креативни творчески индустрии в Благоевград“ по процедура BG16FFPR003-1.001 „Подкрепа за интегрирано градско развитие в 10-те градски общини – основни центрове на растеж“ по Оперативна програма „Развитие на регионите“ 2021-2027.
Предвижда се цялостно обновяване и модернизация на най-големия извънстоличен културен институт в Югозападна България, какъвто е Драматичен театър „Никола Вапцаров“ - Благоевград.
Планираните инвестиции включват мерки за енергийна ефективност, които ще доведат до постигане на енергиен клас „А“ за сградите, обект на интервенция по обособена позиция №1, допринасяйки за зеления преход и устойчивото развитие.
​​​​​Към предписаните ЕСМ са заложени за изпълнение и задължителни съпътстващи СМР за изграждане на мълниезащитна инсталация, ремонт на прилежащи площи, граничещи със сградата, интелигентна система за управление на енергията, осигуряване на достъпна архитектурна среда до сценични зали, административна част и санитарни помещения, като част от мерките за осигуряване на равен достъп до култура и изкуство. В допълнение са включени и задължителните (неотложни) мерки, предписани в Техническия паспорт, които при сегашното си състояние ще компрометират въведените ЕСМ и постигането на по-висок енергиен клас на сградата. Интегрирано с мерките за ЕЕ са заложени и мерки в зелена градска инфраструктура, които ще бъдат реализирани на прилежащите площи около сградата. Ще бъдат реализирани и зелени покриви, съгласно проектно решение, включително създаване на покривни площи, използвани от посетителите и работещите в театъра.
Основни мерки, съгласно енергийното обследване на сградата, които следва да се приложат:
•	ЕСМ В1 - Топлинно изолиране на външните стени;
•	ЕСМ В2 - Подмяна на старата дограма със система от PVC профил и стъклопакет или алуминий;
•	ЕСМ ВЗ - Топлинно изолиране на покрива;
•	ЕСМ В4 - Топлинно изолиране на пода;
•	ЕСМ С1 - Изграждане на самостоятелна газова инсталация, включващо и система за автоматично управление на котлите;
•	ECM C2 – Монтаж на нов газов котел;
•	ЕСМ С3 - Подмяна на осветителни тела;
•	ЕСМ С4 - Изграждане на фотоволтаична инсталация за собствени нужди.
От особено значение за културната дейност на театъра е подмяната на сценичното осветление с енергоспестяващо такова от ново поколение, което ще намали значително разхода на ел. енергия. Новата техника ще придаде голяма добавена стойност към културните продукти, предвид значението на осветлението за съвременните тенденции в сценичните изкуства, с което ще допринесе за разширяването на аудиторията на културния институт. След прилагането на ЕСМ за подмяна на осветлението общият разход на използваната енергия за осветление ще се намали.
На база предварително изпълнени подготвителни дейности по техническото и енергийното обследване на сградата и обследването за наличие на защитени видове следва да се изготви инвестиционен проект във фаза „Работен инвестиционен проект“ с минимум следните проектни части: 
•	Архитектурна;
•	Конструктивна;
•	Енергийна ефективност;
•	ОВК; 
•	Електрическа; 
•	ВиК;
•	Геодезия;
•	План за безопасност и здраве; 
•	Паркоустройство и благоустройство (Озеленяване); 
•	План за управление на строителните отпадъци;
•	Пожарна безопасност; 
•	Интериор, обзавеждане и оборудване;
•	Сценично осветление;
•	Сценична механизация;
•	Акустика;
•	Електроакустика;
•	Проектно-сметна документация.
Изброените части ще определят точните параметри за изпълнение на дейността. В съответствие с изискванията на ЗУТ, през целия период на изпълнение на СМР на обекта, ще бъде упражняван авторски надзор. Проектната документация следва да се изработи еднофазно в проектна фаза „Работен инвестиционен проект“ в обем и съдържание, съгласно Наредба №4 от 21.05.2001 г. за обхвата и съдържанието на инвестиционните проекти.

Winner: Министерство на околната среда и водите